शुक्रवार को शुरू हुए फ़ैशन शो में ज्यादातर परिधान पारंपरिक किस्म के पेश किए गए. वे लिबास आंखों को भा रहे थे. कपड़ों पर जिस तरह की कसीदाकारी की गई थी, वो पीढ़ियों की रवायत और विरासत की झलक दिखला रही थी.अमीर अदनान ने अपनी डिज़ाइंस को अतीत की विरासत के नाम समर्पित भी किया.यास्मिन ज़मान ने अपनी सिरीज़ का नाम रखा है, 'जश्न-ए-बहार.' नाम से ही जाहिर है कि उनका कलेक्शन रंगों की रागिनी पेश करने वाला है.यास्मिन का काम वास्तव में रंगों पर दिखता है. फैशन शो में रंगों के अलावा जेवरात भी पेश किए गए.रिज़वान अहमद ने अपनी थीम चुनी है, 'सुनहरी.' खूबसूरत लिबास को अगर जरी के तारों से काढ़ा जाए तो उनका हुस्न यकीनन और निखर जाएगा.रेशम और सिफॉन पर कसीदाकारी में रिज़वान को महारत हासिल लगती है. रिजवान की डिजाइनों को सारा खान और आगा खान जैसे मॉडल्स ने रैंप पर पेश किया.यास्मिन ज़मान, अमीर अदनान और रिज़वान अहमद के अलावा और भी कुछ डिजाइनर्स ने अपने कलेक्शंस पेश किए. इनमें आएशा फ़रीद की 'मुगल महल' सिरीज़ ने लोगों का ध्यान अपनी ओर खींचा.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)